Een dood, nege beseer na gaslekkasie op skipArgieffoto: NSRI Ian Gray, stasiebevelvoerder van die Nasionale Seereddingsinstituut (NSRI) in Port Elizabeth, sê die nege bemanningslede is deur paramedici behandel en is in ŉ stabiele toestand in hospitale in Port Elizabeth. Die oorledene se liggaam is deur die patologie-eenheid van die skip verwyder. Gray sê die bemanningslede het gas wat vir verkoeling gebruik word ingeasem. Die skip was van Singapoer na die Falkland-eilande op pad. Die polisie ondersoek wat tot die lekkasie aanleiding gegee het.